Document ID: 31998D0407

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Ιουνίου 1998 για ορισμένα προστατευτικά μέτρα όσον αφορά τα δίθυρα μαλάκια και τα αλιευτικά προϊόντα που μεταποιούνται ή προέρχονται από την Τουρκία και για την κατάργηση της απόφασης 97/806/ΕΚ [κοινοποιηθείσα υπό τον αριθμό Ε(1998) 1620] (Κείμενο που παρουσιάζει ενδιαφέρον για τον ΕΟΧ) (98/407/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (1), όπως τροποποιήθηκε τελευταία από την οδηγία 96/43/ΕΚ (2), και ιδίως το άρθρο 19,
Εκτιμώντας:
ότι οι κοινοτικοί έλεγχοι στην Τουρκία έδειξαν ότι υπάρχουν ελλείψεις όσον αφορά τις υποδομές και την υγιεινή στις εγκαταστάσεις αλιευτιτικών προϊόντων και δίθυρων μαλακίων και ότι δεν υπάρχουν αρκετές εγγυήσεις για την αποτελεσματικότητα των ελέγχων που πραγματοποιούνται από τις αρμόδιες αρχές 7 ότι υπάρχει εν δυνάμει κίνδυνος για τη δημόσια υγεία όσον αφορά την παραγωγή και τη μεταποίηση δίθυρων μαλακίων στη χώρα αυτή 7
ότι, επομένως, δεν πρέπει να επιτρέπονται οι εισαγωγές στην Κοινότητα δίθυρων μαλακίων σε οποιασδήποτε μορφή και αλιευτικών προϊόντων σε νωπή μορφή που μεταποιούνται ή προέρχονται από την Τουρκία 7
ότι, ως προσωρινό μέτρο, οι εισαγωγές μεταποιημένων ή κατεψυγμένων αλιευτικών προϊόντων επιτρέπονται μέχρι τις 30 Σεπτεμβρίου 1998 7
ότι τα μεταποιημένα και κατεψυγμένα αλιευτικά προϊόντα που προέρχονται ή μεταποιούνται στην Τουρκία πρέπει, επομένως, κατά την παρουσίασή τους για εισαγωγή στους συνοριακούς σταθμούς ελέγχου της Κοινότητας, να υποβάλλονται σε δειγματοληψία για να εξακριβωθεί ότι δεν παρουσιάζουν κίνδυνο για την ανθρώπινη υγεία 7
ότι η εισαγωγή αλιευτικών προϊόντων και δίθυρων μαλακίων από την εγκατάσταση Dardanel Onentas Gida Sanayias (κωδικός αριθ. 181) έχει ήδη απαγορευθεί από την απόφαση 97/806/ΕΚ της Επιτροπής (3), ότι την εν λόγω εγκατάσταση επισκέφθηκε ομάδα επιθεωρητών της Κοινότητας η οποία συμπέρανε ότι ορισμένα τμήματα της εγκατάστασης, και ιδίως το κονσερβοποιείο πληρούν τις υγειονομικές απαιτήσεις των οδηγιών του Συμβουλίου 91/492/ΕΚ (4) και 91/493/ΕΚ (5) 7
ότι είναι αναγκαία η κατάργηση της απόφασης 97/806/ΕΚ για την λήψη ορισμένων προστατευτικών μέτρων που αφορούν ορισμένα αλιευτικά προϊόντα καταγωγής Τουρκίας διότι τα εν λόγω μέτρα περιλαμβάνονται στην παρούσα απόφαση 7
ότι η αναθεώρηση της απόφασης αυτής εξαρτάται από τις εγγυήσεις που παρέχουν οι τουρκικές αρμόδιες αρχές και από τα αποτελέσματα των ελέγχων που πραγματοποιούνται από τα κράτη μέλη κατά την εισαγωγή προϊόντων από την Τουρκία 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παρούσα απόφαση εφαρμόζεται στα δίθυρα μαλάκια, στα εχινόδερμα, στα χιτονόζωα, στα θαλάσσια γαστερόποδα και στα αλιευτικά προϊόντα που προέρχονται ή μεταποιούνται στην Τουρκία.
Άρθρο 2
Τα κράτη μέλη απαγορεύουν τις εισαγωγές:
1. δίθυρων μαλακίων, εχινόδερμων, χιτονόζωων, και θαλάσσιων γαστερόποδων σε οποιαδήποτε μορφή και
2. αλιευτικών προϊόντων σε νωπή μορφή,
που προέρχονται ή μεταποιούνται στην Τουρκία.
Άρθρο 3
Τα κράτη μέλη χρησιμοποιώντας τα κατάλληλα σχέδια δειγματοληψίας και μεθόδους ανίχνευσης, υποβάλλουν κάθε παρτίδα κατεψυγμένων ή μεταποιημένων αλιευτικών προϊόντων που προέρχονται ή μεταποιούνται στην Τουρκία σε μικροβιολογική εξέταση για να εξασφαλιστεί ότι τα σχετικά προϊόντα δεν παρουσιάζουν κίνδυνο για την ανθρώπινη υγεία. Η εξέταση αυτή πρέπει να πραγματοποιηθεί, ιδίως, με σκοπό την ανίχνευση παρουσίας Salmonellae, Vibrio Cholerae και parahaemolitycus, καθώς και Clostridium sp στα εγκυτιωμένα αλιευτικά προϊόντα ως ένδειξη επεξεργασίας.
Άρθρο 4
Τα κράτη μέλη δεν επιτρέπουν την εισαγωγή στο έδαφός τους ή την αποστολή σε άλλο κράτος μέλος των προϊόντων που αναφέρονται στο άρθρο 1, εκτός εάν τα αποτελέσματα των ελέγχων που αναφέρονται στο άρθρο 3 είναι ευνοϊκά.
Άρθρο 5
Όλα τα έξοδα που προκύπτουν από την εφαρμογή της εν λόγω απόφασης βαρύνουν τον αποστολέα, τον παραλήπτη ή τον αντιπρόσωπό τους.
Άρθρο 6
Η απόφαση 97/806/ΕΚ καταργείται.
Άρθρο 7
Τα κράτη μέλη τροποποιούν τα μέτρα που εφαρμόζουν όσον αφορά τις εισαγωγές από την Τουρκία για να συμμορφωθούν με την εν λόγω απόφαση. Ενημερώνουν αμέσως την Επιτροπή σχετικά.
Άρθρο 8
Η παρούσα απόφαση θα αναθεωρηθεί πριν από τις 30 Σεπτεμβρίου 1998 βάσει των εγγυήσεων που θα ληφθούν από την Τουρκία.
Άρθρο 9
Η παρούσα απόφαση απευθύνεται στα κράτη μέλη.
Βρυξέλλες, 16 Ιουνίου 1998.

Labels: 0
3
18
6